SAN FERNANDO CITY, La Union - Biniktima dagiti maipagarop a budol-budol gang iti maysa a retired public school teacher kalpasan a naala-an iti nasurok P57,000.00.
Nabigbig iti biktima a ni Mercedez Sacla, 61, addaan ti asawa, residente ti Barangay San Jose Sur, Agoo La Union.
Maibasar iti report, naggapo ti biktima iti maysa a bangko a nagisukat ti tseke nga agbalor amin ti P57,000.00, inkabil na ti nasao a kantidad iti maysa a portfolio ken inkarga na iti pink shoulder bag na.
Bayat a magmagna ni Sacla iti kalsada a sakop ti Barangay 3, San Fernando City, La Union maysa a saan a nainaganan a babai iti nangsabat ken maipagarop a nagin-dadamag kenkuana nu pakasarakan iti country resort.
Simmaruno dayta, tallo pay a babbai iti nangdungpar kenkuana agingga a naduktalan na laengen a naiwa ti bag na ken mapuk-pukaw metten ti nasao a kantidad.
Dagus a nagkamang ti biktima iti San Fernando City PNP para iti posible a pannaka-kemmeg dagiti suspek a bin-ig a babbai.
ilo_Latn ilo_Latn ilo_Latn ilo_Latn ilo_Latn ilo_Latn